CELEX: 62016TN0280
Language: lt
Date: 2016-05-26 00:00:00
Title: Byla T-280/16: 2016 m. gegužės 26 d. pareikštas ieškinys byloje GeoClimaDesign/EUIPO – GEO Gesellschaft für ENERGIE und Oekologie (GEO)

18.7.2016   
            
            
               LT
            
            
               Europos Sąjungos oficialusis leidinys
            
            
               C 260/48
            
         2016 m. gegužės 26 d. pareikštas ieškinys byloje GeoClimaDesign/EUIPO – GEO Gesellschaft für ENERGIE und Oekologie (GEO)
   
   (Byla T-280/16)
   (2016/C 260/59)
   Kalba, kuria surašytas ieškinys: vokiečių
   
      Šalys
   
   
      Ieškovė: GeoClimaDesign AG (Fiurstenvaldė/Šprė, Vokietija), atstovaujama advokatės B. Lanz
   
      Atsakovė: Europos Sąjungos intelektinės nuosavybės tarnyba (EUIPO)
   
      Kita procedūros Apeliacinėje taryboje šalis: GEO Gesellschaft für ENERGIE und Oekologie GmbH (Langenhorn, Vokietija)
   
      Su procedūra EUIPO susijusi informacija
   
   
      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
   
      Prekių ženklas, dėl kurio kilo ginčas: žodinis Sąjungos prekių ženklas GEO – Sąjungos prekių ženklas Nr. 8 331 076
   
      Procedūra EUIPO: registracijos pripažinimo negaliojančia procedūra
   
      Ginčijamas sprendimas: 2016 m. kovo 29 d. EUIPO ketvirtosios apeliacinės tarybos sprendimas byloje R 1679/2015-4
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą,
            
         
               —
            
            
               pripažinti ginčijamo prekių ženklo registraciją negaliojančia, arba pripažinti negaliojančia jo registraciją šioms paslaugoms: statybos projektų atsinaujinančiųjų energijos išteklių srityje, visų pirma vėjo jėgainių ir vėjo jėgainių parkų, organizacinis paruošimas (35 klasė), projektų atsinaujinančiųjų energijos išteklių srityje, visų pirma vėjo jėgainių ir vėjo jėgainių parkų, vykdytojo paslaugos; vėjo jėgainių remontas ir priežiūra (37 klasė), taip pat techninis energijos tiekimo projektų rengimas; techninis projektų atsinaujinančiųjų energijos išteklių srityje, visų pirma vėjo jėgainių ir vėjo jėgainių parkų, rengimas; inžinierių paslaugos atsinaujinančiųjų energijos išteklių, visų pirma vėjo jėgainių, srityje; techninių ir mokslinių ekspertizių atlikimas (42 klasė);
            
         
               —
            
            
               priteisti iš atsakovės bylinėjimosi išlaidas.
            
         
      Pagrindas, kuriuo remiamasi
   
   
               —
            
            
               Reglamento Nr. 207/2009 52 straipsnio 1 dalies a punkto, siejamo su 7 straipsnio 1 dalies b punktu ir 7 straipsnio 1 dalies c punktu, pažeidimas.